Document ID: 32004D0761

32004D0761
L 337/64
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 октомври 2004 година
за определяне на подробни правила за прилагане на Директива 93/24/ЕИО на Съвета по отношение на статистическите проучвания на популацията и отглеждането на едър рогат добитък
(нотифицирано под номер С(2004) 4091)
(текст от значение за ЕИП)
(2004/761/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 93/24/ЕИО на Съвета от 1 юни 1993 г. относно предвидените за извършване статистически проучвания на отглеждането на едър рогат добитък (1), и по-специално член 1, параграфи 2 и 3, член 2, параграф 2, член 3, параграф 2, член 6, член 8, параграфи 1 и 2, член 10, параграф 3 и член 12, параграф 2 от нея,
като има предвид, че:
(1)
Решение 93/433/ЕО на Съвета от 30 май 1994 г. за установяване на подробни правила за прилагането на Директива 93/24/ЕИО на Съвета относно статистическите проучвания на отглеждането на едър рогат добитък (2) е изменяно няколко пъти.
(2)
Изискват се точни определения, за да могат да бъдат извършени проучванията, предвидени в Директива 93/24/ЕИО. Това изисква определението за земеделски стопанства, обхванати от проучването. Също така, точно трябва да бъдат определени различните категории за систематизиране на резултатите от проучването и класовете стада според размера им, и териториалните подразделения, в съответствие с които държавите-членки изготвят резултатите от проучването на равни интервали от време. За съставяне на статистиката за клането е необходимо стандартно определение за тегло на трупно месо.
(3)
В съответствие с Директива 93/24/ЕИО държавите-членки могат, по тяхна молба, да бъдат оправомощени да извършват през месеците май-юни или ноември-декември проучвания в избрани региони, при условие че тези проучвания обхващат поне 70 % от популацията от едър рогат добитък. Държавите-членки, чиято популация от едър рогат добитък съставлява само малък процент от общата животинска популация на Общността, могат също така, по тяхна молба, да бъдат оправомощени да бъдат освободени от провеждането на проучването през май-юни или ноември-декември или да използват регионални статистически анализи за крайните резултати от проучването през май-юни. Накрая, държавите-членки могат, по тяхна молба, да бъдат оправомощени да извършат предвидения статистически анализ на класовете стада според размера им въз основа на резултатите от проучването през май-юни.
(4)
От държавите-членки са изпратени молби за различни видове освобождаване.
(5)
Поради присъединяването на Чешката република, Кипър, Естония, Унгария, Латвия, Литва, Малта, Полша, Словакия и Словения е необходимо да се извършат някои технически адаптации за прилагането на тези изключения и по отношение на тези нови държави-членки.
(6)
Регламент (ЕО) № 1059/2003 на Европейския парламент и на Съвета (3) установява обща класификация на териториалните статистически единици (NUTS) за държавите-членки; новата номенклатура на териториалните статистически единици (NUTS), следователно трябва да замени определените преди това регионални равнища.
(7)
Решение 94/433/ЕО трябва бъде отменено.
(8)
Настоящото решение е в съответствие със становището на Постоянния комитет по земеделска статистика,
ПРИЕ НАСТОЯЩОТО РЕШЕНИЕ:
Член 1
1. За целите на член 2, параграф 2 от Директива 93/24/ЕИО „земеделско стопанство“ означава техническа и икономическа единица под единно управление, която произвежда земеделска продукция.
2. Проучването съгласно член 1, параграф 1 от Директива 93/24/ЕИО обхваща:
а)
земеделските стопанства с използваема селскостопанска площ от 1 хектар и над 1 хектар;
б)
земеделските стопанства с използваема селскостопанска площ по-малка от хектар, ако тяхното производство в някаква степен е предназначено за продажба или ако тяхната производствена единица надвишава някакви естествени прагове.
3. Държава-членка, която желае да прилага различен статистически праг, обаче трябва да предприеме определянето на този статистически праг по такъв начин, че само най-малките обекти да бъдат изключени и общо всички изключени стопанства да съставляват 1 % или по-малко от 1 % от общата стандартна граница по смисъла на Решение 85/377/ЕИО на Съвета (4), по отношение на съответната държава-членка.
Член 2
Определенията на категориите за едър рогат добитък съгласно член 3, параграф 1, член 10, параграф 2 и член 12, параграф 2 от Директива 93/24/ЕИО са изложени в приложение I към настоящото решение.
Член 3
За териториалните подразделения съгласно член 6, параграф 1 от Директива 93/24/ЕИО държавите-членки трябва да спазват нивото на общата класификация на териториалните статистически единици (NUTS), представени в приложение II към настоящото решение. Те не е необходимо да събират данни за резултатите за регионите, в които популацията от едър рогат добитък е по-малка от 1 % от общата за страната популация от едър рогат добитък.
Член 4
Класовете стада според размера им съгласно член 8, параграф 1 от Директива 93/24/ЕИО са изложени в приложение III към настоящото решение.
Член 5
Теглото на трупното месо съгласно член 10, параграф 1 от Директива 93/24/ЕИО е теглото на студеното тяло на закланото животно, след като е било одрано, обезкървено и изкормено и след отстраняване на външните гениталии, крайните части под последните стави на гръдните и тазовите крайници, отстраняването на главата, опашката, бъбреците и околобъбречната тлъстина и вимето.
Член 6
1. Списъкът на държавите-членки, оправомощени да извършат проучвания в избрани региони през месеците май-юни или ноември-декември, при положение че тези проучвания обхващат поне 70 % от популацията от едър рогат добитък, е представен в буква а) от приложение IV към настоящото решение.
2. Списъкът на държавите-членки, оправомощени да извършат проучванията само през ноември-декември, е изложен в буква б) от приложение IV към настоящото решение.
3. Списъкът на държавите-членки, оправомощени да извършат регионални статистически проучвания за крайните резултати от проучванията през май-юни, е представен в буква в) от приложение IV към настоящото решение.
4. Списъкът на държавите-членки, оправомощени да използват статистическото преброяване на стадата по класовете стада според размера им за резултатите от проучването май-юни, е изложен в буква г) от приложение IV към настоящото решение.
Член 7
Решение 94/433/ЕО се отменя.
Позоваванията на отмененото решение се считат за позовавания на настоящото решение.
Член 8
Адресати на настоящото решение са държавите-членки.
Съставено в Брюксел на 26 октомври 2004 година.

Labels: 17
19
10
6
15